**Pályaismereti és pályaszocializációs gyakorlatok alapképzésre épülő tanári szakképzettség megszerzésére irányuló képzésben - rövid ciklusú 4 féléves levelező munkarendű képzés**

A gyakorlatleírás készült a tanári felkészítés közös követelményeiről és az egyes tanárszakok képzési és kimeneti követelményeiről szóló a 8/2013. (I. 30.) EMMI rendelet és a PTE TVSZ 12. A melléklete alapján.

Pályaismereti és pályaszocializációs gyakorlatok a képzéssel párhuzamosan folyó, különböző típusú partnerintézményekben, saját szakjához is tartozó órákon, foglakozásokon végzett, az ajánlott tantervben meghatározottak szerinti társas gyakorlatok a pedagógiai és pszichológiai szakterületek oktatóinak vezetésével, kurzushoz kapcsolódva.

A képzéssel párhuzamosan szervezett pályaismereti és pályaszocializációs gyakorlatok a pedagógiai, pszichológiai elméleti és gyakorlati felkészítés tantervben meghatározott kurzusaihoz kapcsolódóan, azokkal párhuzamosan teljesítendők az alábbiak szerint:

1. Pedagógiai nézetek és tanórai kommunikáció tantárgyhoz kapcsolt pályaszocializációs gyakorlat
2. Problématörténet és komparatív ismeretek tantárgyhoz kapcsolt pályaszocializációs gyakorlat
3. Tanulás és tanítás tantárgyhoz kapcsolt pályaszocializációs gyakorlat
4. Nevelés és iskola tantárgyhoz kapcsolt pályaszocializációs gyakorlat

A pályaismereti és pályaszocializációs gyakorlatok értékelése a kapcsolódó pedagógiai kurzus oktatójának a feladata.

1. **Pedagógiai nézetek és tanórai kommunikáció tantárgyhoz kapcsolt pályaszocializációs gyakorlat**

A teljesítés féléve: 1. félév A gyakorlat kreditértéke: 2 kredit, kontaktóra nélküli pályaismereti és pályaszocializációs gyakorlat

**A gyakorlat célja**, hogy a tanárjelöltek a kurzus során megismert, sajátélményű tapasztalatok révén elsajátított tudományos eszközökkel vizsgálják meg, térképezzék fel egy-egy osztály, kollégiumi közösség, tanoda pedagógusainak, nevelőinek, tanulóinak a tanulással, a tanítással, a tanári szerepvállalással, a tanulói szereppel, illetve az iskolára vonatkozó nézeteit. A gyűjtött adatokat szakszerű mintavétellel és a tudományos kutatás kritériumainak megfelelő módon feldolgozzák, elemzik, a deskriptív elemzésük eredményét nyilvánosságra hozzák az érintettek számára. A terepmunka során azt is megtanulják, hogyan térképezzék fel majd saját osztályaikban és kollégáik körében – ki hogyan gondolkodik, milyen nézeteket követ a tanulással és tanítással kapcsolatban.

A tanulás-központú kommunikációról szóló pályaismereti és pályaszocializációs gyakorlatra a hallgatók 2X10 órányi otthoni feladattal töltött órában készülnek fel (nézetek feltárása, valamint tanórai kommunikáció). Az iskolai gyakorlat során a megtanult kooperatív alapelveket vizsgálják a tanórai kommunikáció tanulás-központúsága szempontjából, 5 órás csoportos óralátogatás formájában legalább egy szakhoz/szakpárhoz tartozó saját tantárgyi órában és egy más tantárgyi órán. A megfigyelt órákról összesen 15 óra otthoni feladatban elemzést készítenek, megfigyelői visszajelzést adnak a tanult visszajelzési modelleknek megfelelően, és tovább gondolják a megfigyelt saját tantervi órát, megalkotva annak egy a tanulás-központú kommunikációhoz közelebb álló változatát. A nézetek feltárásához az 5 órányi csoportos látogatáshoz kapcsolódva egy osztály, és tanárai nézetfeltárását, elemzését, összefoglalását és visszajelzését végzik a tanult eszközökkel 20 órányi otthoni munkában.

*A 8 tanári kompetenciára épülő önfejlesztési folyamat elindítása*

Pályaszocializációs reflexió készítése a nyolc tanári kompetencia szempontjából (reflektív esszé). Egy a kompetencia-alapú reflektív esszét írnak arról, hogy a gyakorlatra való felkészülés, a gyakorlati megfigyelés, illetve a gyakorlat elemzése, tovább gondolása, és ennek szakmai kommunikációja a társakkal, és a gyakorlatban dolgozó pedagógussal, hogyan járulhatnak hozzá saját személyes fejlődésükhöz a 8 tanári kompetencia attitűd, ismeret és képesség területén.

**A számonkérés módja**: portfólió alapú gyakorlati jegy

**A teljesítmény értékelési módszerei:**

- **Oktatói visszajelzés** a terepmunka folyamatát (adatfelvétel, elemzés) és eredményeit (szakszerű leírás) bemutató dokumentumokra a fentiekkel azonos kritériumok alapján

- **Gyakorló pedagógusok** összesített vagy személyre szóló visszajelzése a hallgatók által felvett és feldolgozott kérdőívek és interjúk deskriptív elemzésére.

- **Társi visszajelzés** a megfigyelési óraterv és napló dokumentumokról: a visszajelzés kritériumait a tanult 4-8 kooperatív alapelv, illetve a tanult 12 kooperatív struktúra képezi. A társak azt vizsgálják, hogy mennyire sikerült értően használni az elemzésben és tovább gondolásban a tanult kritériumokat. Az írásbeli visszajelzés során a társak a tanult szakmai kommunikációs modelleknek megfelelő módon jeleznek vissza!

- **Gyakorló pedagógusi visszajelzés**: Írásbeli visszajelzésükre, összesített, vagy személyre szóló visszajelzést kapnak a megfigyelt pedagógusoktól. A társi visszajelzéssel azonos kritériumok alapján (4-8 alapelv, 12 kooperatív struktúra)

- **Oktatói visszajelzés** gyakorlatra vonatkozó portfólió-dokumentumokról (óraelemzés, írásos visszajelzés a pedagógusnak, valamint a tovább gondolt óraterv) az óra tárgyát képező, a fentiekkel azonos kritériumok alapján!

- **Oktatói visszajelzés** a nyolc tanári kompetencia kritériumai alapján a gyakorlat hozzájárulását összegző esszére adekvátság, relevancia és érvényesség szempontjából.

1. **Problématörténet és komparatív ismeretek tantárgyhoz kapcsolt pályaszocializációs gyakorlat**

A teljesítés féléve: 1. félév A gyakorlat kreditértéke: 1 kredit

**A gyakorlat célja**, hogy a tanárjelöltek az érintett intézmények pedagógusai és a kurzust vezető oktatók szakmai irányítása és mentorálása mellett lehetőséget teremtsen – a diakrón és szinkrón szemlélet érvényesítése mellett – az oktatási-nevelési rendszerek közötti, az iskolai gyakorlatban is releváns párhuzamok feltárására és elemzésére. Az iskolai gyakorlat 5 órás csoportos óralátogatás vagy tanórán kívüli tevékenységet feltételez, a partner intézményekkel történő egyeztetés mellett. Az iskolai gyakorlat során a tanárjelöltek a „Problématörténet és komparatív ismeretek” c. tárgy tematikájához illeszkedően elsősorban neveléstörténeti és összehasonlító neveléstudományi kutatások módszertani alapjaira építve szerzik tapasztalataikat, végzik megfigyeléseiket az iskolai, a tanórai és a tanórán kívüli pedagógiai folyamatokról. A megfigyeléseikről, illetve az iskolában eltöltött tevékenységeikről otthoni feladat keretében visszajelzést adnak, a problématörténeti kurzus tematikai csomópontjainak kontextusában és a tanult visszajelzési modelleknek megfelelően, valamint reflektálva a tanári kompetenciáik fejlődésére.

A tanórai megfigyelések irányulhatnak a tanórákon jelenlévő, de a történelmi időben is elkülöníthető nevelési célokra és eszményekre, értékekre, tanulásfelfogásokra, módszerekre, taneszközökre, az iskolai térre.

A hallgatók iskolai gyakorlatán a tanórán kívüli tevékenységek keretében végezhetnek megfigyeléseket, melyek irányulhatnak az iskolai emlékezet (pl. az iskola története és ennek forrásai (értesítők, iskolaújságok, évkönyvek, iskolamúzeum, taneszköz-gyűjtemény, tablók, fotók, videófelvételek, kisfilmek stb.); az iskolai identitás erősítésének (pl. a névadás és az ehhez kapcsolódó iskolai eseményekre; az iskolai jelképek), az iskolai hagyományoknak (avató-szertartások, diákönkormányzat stb.), az oktatás és nevelés tárgyi környezetének a feltárására.

**A számonkérés módja**: gyakorlati jegy

**A teljesítmény értékelési módszerei:**

A hallgató a gyakorlat során szerzett tapasztalataira építve pedagógiai naplót (tanóraelemzést) vagy dokumentumelemzést/ikonográfiai elemzést vagy reflektív esszét (beszámolót) készít. A megfigyelt tanórák és a tanórán kívüli tevékenységek elemzése és tovább gondolása problématörténeti és komparatív szemlélet érvényesítése mellett, neveléstörténeti és neveléstudományi kontextusra irányultan a tanult problématörténeti és komparatív aspektusok segítségével történik.

A gyakorlatra vonatkozó (lehetséges) portfólió-dokumentumokról – pedagógiai napló (tanóraelemzés), dokumentumelemzés, ikonográfiai elemzés, reflektív esszé (beszámoló) – a hallgatók visszajelzést kapnak a tárgy oktatójától.

**3.Tanulás és tanítás tantárgyhoz kapcsolt pályaszocializációs gyakorlat**

A teljesítés féléve: 1. félév A gyakorlat kreditértéke: 1 kredit, kontaktóra nélküli pályaismereti és pályaszocializációs gyakorlat

**A gyakorlat célja:** A pályaismereti, pályaszocializációs gyakorlat~~ok~~ célja, hogy a hallgatók a megismert, legalább négy tanulási-tanítási modell érvényesülését megfigyeljék saját és nem saját tantárgyi órákon. A megfigyelt tanórákat elemzik a különböző modellek szempontjából, majd tovább gondolják azokat saját gyakorlatuk szempontjából. A kurzus feladata, hogy felismertesse a hallgatókkal a pályaszocializációs gyakorlatnak a nyolc tanári kompetenciára gyakorolt hatását.

1. A gyakorlat 10 órányi felkészülést tartalmaz (tanulás és tanítás szempontrendszerei a tanórai munkában), amely során a hallgatói csoportok **elkészítik a terepmunka során használandó kutatási eszközeiket**.
2. A gyakorlat második eleme   5 órányi terepmunka, amely során a hallgatók **egy saját tantárgyú és egy eltérő tantárgyú órán végeznek tanulás és tanítás szempontú megfigyeléseket.**
3. A gyakorlat harmadik eleme az a **15 órányi, a két órára vonatkozó elemző és leíró munka,** amelyet a hallgatók a csoporttársaikkal közösen, de egyéni munkára építve végeznek. Ez nem egyszerűen csak elemző munka, hanem **a kapott eredményének kommunikációját** is megtanulják a hallgatók.

**A számonkérés módja**: gyakorlati jegy

**A teljesítmény értékelési módszerei:**

* **Társi visszajelzés a megfigyelési óraterv és napló dokumentumokról:** a visszajelzés kritériumait a tanult és kiválasztott 4 tanulási-tanítási modell aspektusai alapján. A társak azt vizsgálják, hogy mennyire sikerült értően használni az elemzésben és tovább gondolásban a tanult kritériumokat. Az írásbeli visszajelzés során a társak a tanult szakmai kommunikációs modelleknek megfelelő módon jeleznek vissza!
* **Oktatói visszajelzés** **gyakorlatra vonatkozó portfólió-dokumentumokról** (óraelemzés, írásos visszajelzés a pedagógusnak, valamint a tovább gondolt óraterv) az óra tárgyát képező, a fentiekkel azonos kritériumok alapján!
* **Gyakorló pedagógusi visszajelzés:** Írásbeli visszajelzésükre, összesített, vagy személyre szóló visszajelzést kapnak a megfigyelt pedagógusoktól. A társi visszajelzéssel azonos kritériumok alapján (4 tanulási-tanítási modell)
* **Oktatói visszajelzés a nyolc tanári kompetencia kritériumai alapján** a gyakorlat hozzájárulását összegző esszére adekvátság, relevancia és érvényesség szempontjából.

4.Nevelés és iskola tantárgyhoz kapcsolt pályaszocializációs gyakorlat

A teljesítés féléve: 3. félév A gyakorlat kreditértéke: 2 kredit, kontaktóra nélküli pályaismereti és pályaszocializációs gyakorlat

**A gyakorlat célja** szakmailag előkészített, elméletileg megalapozott tájékozódást, irányított tapasztalatszerzést biztosítani a hallgatónak adott intézményes keretek (gyakorlóiskola, partnerintézmény, kollégium, tanoda stb.) között folyó pedagógiai munka nevelési vonatkozásairól, az érzékelhető nevelő hatásokról, a megfigyelt pedagógiai szituációk jellemzőiről, a diákok tanórai, ill. tanórán kívüli viselkedésének jellemzőiről és a pedagógusok nevelő tevékenységéről.

A gyakorlat során a hallgatói csoportok az oktatóval közösen konkretizálják a terepmunka szakmai feladatait és szempontjait, az adatgyűjtés és -rögzítés módját, megismerik az elemzés ajánlott metódusát, elkészítik, illetve adaptálják és kipróbálják a terepmunka során használandó kutatási eszközeiket. Ehhez 20 órányi otthoni felkészülés szükséges. A gyakorlat következő fázisa maga a terepi tapasztalatszerzés és a tapasztalatok helyszíni rögzítése, ami 10 órányi terepmunkát jelent. Ebből 5 órát iskolai környezetben, 5 órát nem iskolai oktató-nevelő környezetben tölt a gyakorlat során. A következő fázis a lezajlott gyakorlat tapasztalatainak megbeszélésére, szakmai reflexiója. Végül önálló hallgatói munkával és önálló tanulással megtörténik a tapasztalatok szisztematikus elemzése a kapcsolódó szakirodalom feldolgozásával és a tanárjelöltek elektronikus terepnaplóinak elkészítése egyéni vagy páros munkaformában, az oktatóval való konzultációs lehetőség fenntartása mellett 15-15 órát fordítva a két területre.

**A számonkérés módja**: gyakorlati jegy

**A teljesítmény értékelési módszerei:**

**• Társi visszajelzés** a megfigyelési óraterv és napló dokumentumokról: a visszajelzés kritériumait a tanult és kiválasztott 4 tanulási-tanítási modell aspektusai alapján. A társak azt vizsgálják, hogy mennyire sikerült értően használni az elemzésben és tovább gondolásban a tanult kritériumokat. Az írásbeli visszajelzés során a társak a tanult szakmai kommunikációs modelleknek megfelelő módon jeleznek vissza!

• **Oktatói visszajelzés** gyakorlatra vonatkozó portfólió-dokumentumokról (óraelemzés, írásos visszajelzés a pedagógusnak, valamint a tovább gondolt óraterv) az óra tárgyát képező, a fentiekkel azonos kritériumok alapján!

• **Gyakorló pedagógusi visszajelzés**: Írásbeli visszajelzésükre, összesített, vagy személyre szóló visszajelzést kapnak a megfigyelt pedagógusoktól. A társi visszajelzéssel azonos kritériumok alapján (4 tanulási-tanítási modell)

• **Oktatói visszajelzés** a nyolc tanári kompetencia kritériumai alapján a gyakorlat hozzájárulását összegző esszére adekvátság, relevancia és érvényesség szempontjából.